સામગ્રી: ગુરુવારના રોજ જ્યારે રાહુલ ગાંધી પોતાનાં બહેન પ્રિયંકા ગાંધી સાથે વાયનાડ બેઠક પરથી ઉમેદવારી નોંધાવવા પહોંચ્યા તો ટ્વિટર પર #RahulTharangam (રાહુલની લહેર) ટ્રૅન્ડ કરી રહ્યું હતું. 

ગત અઠવાડિયે જ કૉંગ્રેસ પાર્ટીએ તેની ઔપચારિક ઘોષણા કરી હતી કે 'ગાંધી પરિવારની પરંપરાગત સીટ' અમેઠી (ઉત્તર પ્રદેશ) સિવાય કેરળની વાયનાડ બેઠક પરથી પણ ચૂંટણી મેદાનમાં ઊતરશે.

ઉમેદવારી નોંધાવતા પહેલાં રાહુલ ગાંધીએ કહ્યું, "હું દક્ષિણ ભારતને એ સંદેશ આપવા માગતો હતો કે અમે તમારી સાથે ઊભા છીએ. એ જ કારણ છે કે મેં કેરળથી ચૂંટણી લડવાનો નિર્ણય કર્યો છે."

રાહુલ ગાંધી ઉત્તર પ્રદેશના અમેઠી સંસદીય વિસ્તારથી ત્રણ વખત સાંસદ તરીકે ચૂંટાયા છે. વર્ષ 2014ની લોકસભા ચૂંટણીમાં તેમણે ભાજપનાં નેતા સ્મૃતિ ઈરાનીને હરાવીને અમેઠી સીટ પોતાના નામે કરી હતી.

કૉંગ્રેસી કાર્યકર્તાઓમાં પાર્ટીના આ નિર્ણયથી ઉત્સાહ દેખાય છે અને પાર્ટી દાવો કરી રહી છે કે દક્ષિણ ભારતમાં કૉંગ્રેસની પકડને વધારે મજબૂત કરવા માટે રાહુલ ગાંધીએ આ નિર્ણય કર્યો છે.

જોકે, ભાજપ તેને 'ડરમાં લેવાયેલો નિર્ણય' ગણાવે છે.

ભાજપના અધ્યક્ષ અમિત શાહ કહી ચૂક્યા છે કે રાહુલ ગાંધી ભાજપના ડરથી ભાગી રહ્યા છે.

આ તરફ વડા પ્રધાન નરેન્દ્ર મોદીએ લોકસભા બેઠકની પસંદગી  કરવા મુદ્દે રાહુલ ગાંધી પર કટાક્ષ કર્યો હતો અને ધર્મના આધારે પસંદગી કરાઈ હોવાનું પણ કહ્યું હતું.

જમણેરી વલણ ધરાવતાં ટ્વિટર યૂઝર્સ અને ફેસબુક ગ્રૂપ્સમાં સામેલ લોકો કેટલાક ટીવી રિપોર્ટ્સના માધ્યમથી એવું લખી રહ્યા છે કે 'વાયનાડમાં મુસ્લિમોની સંખ્યા હિંદુઓ કરતાં વધારે છે, એ માટે રાહુલ ગાંધી ત્યાંથી ચૂંટણી લડી રહ્યા છે.'

પરંતુ સોશિયલ મીડિયા પર એક વર્ગ એવો પણ છે કે જે જમણેરી લોકોના આ તર્ક સાથે અસહમત છે. આ લોકોનું કહેવું છે કે વાયનાડ સંસદીય ક્ષેત્રમાં મુસ્લિમો અને ખ્રિસ્તીઓની વસતી હિંદુઓ કરતાં ઓછી છે.

આ સંદર્ભે અમે સોશિયલ મીડિયા પર જોવા મળતા બન્ને દાવાની તપાસ કરી.

તમે આ વાંચ્યું કે નહીં?

પહેલો દાવો :

વાયનાડ બેઠકમાં સૌથી વધારે હિંદુઓની વસતી

ફૅક્ટ : સોશિયલ મીડિયા પર જે લોકો વાયનાડ સંસદીય ક્ષેત્રમાં હિંદુઓની જનસંખ્યા આશરે 50% જણાવી રહ્યા છે, તે ખરેખર વાયનાડ જિલ્લાની જનસંખ્યાના આંકડા શૅર કરી રહ્યા છે.

લોકો વાયનાડ જિલ્લા અને વાયનાડ લોકસભા બેઠક વચ્ચે અંતર નથી કરી રહ્યા. 

એક યૂઝરે કેન્દ્રીય મંત્રી રવિશંકર પ્રસાદને ટેગ કરીને આ ટ્વીટ લખ્યું છે. તેમાં ઉપયોગ...\nઅગાઉની સામગ્રીનો સારાંશ નીચે મુજબ કરી શકાય છે:
કૉંગ્રેસ અધ્યક્ષ રાહુલ ગાંધીએ ગુરુવારના રોજ કેરળની વાયનાડ લોકસભા બેઠક પરથી પોતાની ઉમેદવારી નોંધાવી.